Jy moet sterk genoeg wees om die druk van afrigting by ’n topskool se rugbyspan te hanteer, sê Peter Engledow, nuwe breier van die Hoër Jongenskool Paarl.
“Daar gaan baie druk saam met die pos. Sean het baie met die span bereik, maar ek is opgewonde oor die uitdaging,” sê Engledow.
“Ek dink een van die redes hoekom ek die werk gekry het, is omdat ek ervaring het met die ontwikkeling van afrigters. Ek gaan ook die ander spanne se afrigters help om hul potensiaal te bereik,” sê Engledow.
Hy hoop om teen 22 Oktober in sy nuwe pos te begin en tyd met Erasmus te spandeer voordat hy Johannesburg toe vertrek.
Engledow sê hy sien daarna uit om saam met die huidige hulpafrigter, André Tredoux, te werk. Tredoux, wat ook vir die pos van hoofafrigter aansoek gedoen het, is in Februarie as hulpafrigter aangestel.
Dis die agtste jaar wat die fees gehou word – Educape se vlagskipprojek wat in 2010 onder leiding van kreatiewe direkteur Kseniya Filinova-Bruton begin het. Dis ’n opvoedkundige projek wat taalkennis deur uitvoerende kuns bevorder.